turjo4nis/wikipedia-bn-dump-20250701 huggingface dataset:
ক্যাচ মি ইফ ইউ ক্যান

ক্যাচ মি ইফ ইউ ক্যান একটি মার্কিন ২০০২ সালে মুক্তিপ্রাপ্ত জীবনীভিত্তিক অপরাধ চলচ্চিত্র। জেফ নাথানসনের চিত্রনাট্য থেকে চলচ্চিত্রটি প্রযোজনা ও পরিচালনা করেছেন স্টিভেন স্পিলবার্গ। এতে শ্রেষ্ঠাংশে অভিনয় করেছেন লিওনার্দো ডিক্যাপ্রিও, টম হ্যাঙ্কস, ক্রিস্টোফার ওয়াকেন, মার্টিন শিন ও নাথালি বে। চলচ্চিত্রটি ফ্র্যাঙ্ক অ্যাবেগনেলের আত্মজীবনী অবলম্বনে নির্মিত, যিনি তার ১৯ বছর পূর্ণ হওয়ার পূর্বেই একজন প্যান আমেরিকান ওয়ার্ল্ড এয়ারওয়েজের পাইলট, একজন জর্জিয়ান ডাক্তার ও একজন লুইজিয়ানার প্যারিশ কূসলী ছদ্মবেশে মিলিয়ন ডলার উপার্জন করেছিলেন। তার প্রধান অপরাধ ছিল চেক জালিয়াতি, তিনি এতটাই দক্ষতা অর্জন করেছিলেন যে এফবিআই পরবর্তীকালে তার কাছে চেক জালিয়াতদের ধরার জন্য সাহায্য চায়।

চলচ্চিত্রটি ২০০২ সালের ২৫শে ডিসেম্বর মুক্তি পায় এবং সমালোচনামূলক ও ব্যবসায়িকভাবে সফল হয়। ৭৫তম একাডেমি পুরস্কারে ক্রিস্টোফার ওয়াকেন ও জন উইলিয়ামস যথাক্রমে শ্রেষ্ঠ পার্শ্ব অভিনেতা ও শ্রেষ্ঠ মৌলিক সুর বিভাগে মনোনয়ন লাভ করেন।

অভিনয়ে
 লিওনার্দো ডিক্যাপ্রিও - ফ্র্যাঙ্ক অ্যাবেগনেল
 টম হ্যাঙ্কস - কার্ল হানরাট্টি
 ক্রিস্টোফার ওয়াকেন - ফ্র্যাঙ্ক অ্যাবেগনেল সিনিয়র, ফ্র্যাঙ্কের বাবা ও দ্বিতীয় বিশ্বযুদ্ধের যোদ্ধা
 নাথালি বে - পাউলা অ্যাবেগনেল
 অ্যামি অ্যাডামস - ব্রেন্ডা স্ট্রং
 মার্টিন শিন - রজার স্ট্রং, ব্রেন্ডার বাবা ও ক্যারলের স্বামী
 জেমস ব্রোলিন - জ্যাক বার্নস
 ন্যান্সি লেনেহান - ক্যারল স্ট্রং, ব্রেন্ডার মা ও রজারের স্ত্রী

তথ্যসূত্র

বহিঃসংযোগ

 
 
 
 
 
 
 
 An Interview with Leonardo DiCaprio - Movies Feature at IGN
 Official website for Catch Me If You Can the musical

২০০২-এর চলচ্চিত্র
২০০০-এর দশকের অপরাধ চলচ্চিত্র
স্টিভেন স্পিলবার্গ পরিচালিত চলচ্চিত্র
স্টিভেন স্পিলবার্গ প্রযোজিত চলচ্চিত্র
ইংরেজি ভাষার চলচ্চিত্র
মার্কিন চলচ্চিত্র
মার্কিন অপরাধ চলচ্চিত্র
ফ্লোরিডার পটভূমিতে চলচ্চিত্র
জন উইলিয়ামস সুরারোপিত চলচ্চিত্র
ড্রিমওয়ার্কস পিকচার্সের চলচ্চিত্র
নিউ ইয়র্ক শহরের পটভূমিতে চলচ্চিত্র
নিউ ইয়র্ক শহরে ধারণকৃত চলচ্চিত্র
মন্ট্রিয়লে ধারণকৃত চলচ্চিত্র
ক্যালিফোর্নিয়ার পটভূমিতে চলচ্চিত্র
ফ্রান্সের পটভূমিতে চলচ্চিত্র
২০০০-এর দশকের ইংরেজি ভাষার চলচ্চিত্র
মার্কিন জীবনীমূলক চলচ্চিত্র
বাফটা বিজয়ী (চলচ্চিত্র)
অ্যাম্বলিন এন্টারটেইনমেন্টের চলচ্চিত্র
আটলান্টার পটভূমিতে চলচ্চিত্র
১৯৬০-এর দশকের পটভূমিতে চলচ্চিত্র
ক্যালিফোর্নিয়ায় ধারণকৃত চলচ্চিত্র
নিউ জার্সিতে ধারণকৃত চলচ্চিত্র
২০০০-এর দশকের মার্কিন চলচ্চিত্র
আত্মজীবনী অবলম্বনে চলচ্চিত্র
ঈশ্বরবাদ

ঈশ্বরবাদ বা যৌক্তিক একেশ্বরবাদ () হল একটি দার্শনিক অবস্থান যা ধর্মীয় জ্ঞানের উৎস হিসেবে ধর্মগ্রন্থের অবতরণ এবং ঐশ্বরিক প্রতিনিধিদের প্রত্যাখ্যান করে এবং একইসাথে এই সিদ্ধান্তে উপনীত হয় যে, প্রাকৃতিক জগৎকে পর্যবেক্ষণ করা এবং তার কার্যকারণ বিশ্লেষণই বিশ্বব্রহ্মাণ্ডের একক সৃষ্টিকর্তার অস্তিত্ব নির্ধারণের জন্য যথেষ্ট।  এটি এমন একটি বিশ্বাস যাতে বলা হয়, ঈশ্বর অবশ্যই আছেন কিন্তু তিনি মানুষকে কোনো কাজের নির্দেশ দেন না। ঈশ্বরবাদে আরও বলা হয় যে, মানুষের উচিত যুক্তি এবং কারণের উপর নির্ভর করা, পবিত্র ধর্মগ্রন্থভিত্তিক কোন ধর্মের উপর নয়। যারা ঈশ্বরবাদের অনুসরণ করে তাদের ঈশ্বরবাদী বলা হয়।

ঈশ্বরবাদীগণ বিশ্বাস করেন যে কোন এক শাশ্বত শক্তি বিশ্বকে সৃষ্টি করেছেন। তবে তারা বিশ্বাস করে না যে, বিশ্বের সৃষ্টি কোন আকস্মিক ঘটনার ফলে ঘটেছে। তারা সাধারণত অলৌকিকতার মত অতিপ্রাকৃত ঘটনাগুলোকে প্রত্যাখ্যান করে। যেমন - ভূত, জ্বীন, জাদু ইত্যাদি। তারা বিশ্বাস করে যে ঈশ্বর বিশ্ব পরিচালনায় প্রাকৃতিক নীতির ব্যবস্থা করে রেখেছেন এবং সেগুলোতে তিনি সরাসরি সম্পৃক্ত হন না। ঈশ্বরবাদীগণ কুরআন ও বাইবেলের মত ধর্মগ্রন্থগুলোকে ঈশ্বরের রচিত নয় বরং মানব রচিত বলে মনে করেন।

ইতিহাসের বিখ্যাত ঈশ্বরবাদীদের মধ্যে মার্কিন রাষ্ট্রপতি থমাস জেফারসন, মার্কিন রাজনৈতিক নেতা ও বিজ্ঞানী বেঞ্জামিন ফ্রাঙ্কলিন, বিখ্যাত ফরাসি বিজেতা নেপোলিয়ন,ফরাসি লেখক ও দার্শনিক ভলতেয়ার, ব্রিটিশ দার্শনিক টমাস পেইন, এবং অভিনেতা মার্লোন ব্র্যান্ডো অন্যতম।

ধ্রুপদী ঈশ্বরবাদের ইতিহাস

ঈশ্বরবাদের আবির্ভাবের ঐতিহাসিক পটভূমি 
প্রাচীন সময় থেকে ঈশ্বরবাদী চিন্তাধারা বিদ্যমান ছিল। প্রাচীন গ্রিকদের মধ্যে হেরাক্লিটাস একটি প্রতীক ও যৌক্তিক রীতির ধারণা করেন এবং বলেন, "জ্ঞান, যা দ্বারা সকল বিষয়ে সকল কিছু চালিত হয়" তা "ইচ্ছাকৃত ও অনিচ্ছাকৃত উভয় ক্ষেত্রেই তা জিউস (ঈশ্বর)" বলে গণ্য হত। প্লেটোর বিবেচনায় ঈশ্বর হলেন স্থপতি। প্রাচীন গ্রিসের বাইরে অনেক সংস্কৃতিতে সম্মানের সহিত ঈশ্বরবাদ সম্পর্কিত কিছু মতবাদ রয়েছে। যাই হোক, "ঈশ্বরবাদ" শব্দ দিয়ে বর্তমানে যা বুঝানো হয় তা ১৭শ শতাব্দীতে ইউরোপে, বিশেষ করে ব্রিটেনে, প্রাকৃতিক ধর্মতত্ত্ব বা মুক্তচিন্তার আন্দোলন বুঝাতে ব্যবহৃত হত।

ঈশ্বরবাদের পূর্বসূচনা 
বাইবেলের সমালোচনা বিষয়ক প্রারম্ভিক লেখনীতে, যেমন টমাস হবসের লেভিয়াথান ও স্পিনোজার থিওলজিকো-পলিটিকাল ট্রিটিজ, এবং অন্যান্য অল্প-পরিচিত লেখক, যেমন রিচার্ড সিমন, ও আইজাক লা পেইরেরের লেখনী সমালোচনামূলক ঈশ্বরবাদের উন্নয়নের ভিত শক্ত করেছে।

ঈশ্বরবাদের গুরুত্বপূর্ণ পূর্বসূচনা ছিল চারবারির প্রথম লর্ড এডওয়ার্ড হারবার্টের (মৃ. ১৬৪৮) লেখনী। তাকে "ইংরেজি ঈশ্বরবাদের জনক" বলা হয়, এবং তার বই দে ভেরিতেত (সত্যে, যা বহিঃপ্রকাশ, সম্ভাব্যতা, ও মিথ্যা থেকে ভিন্ন) (১৬২৪) ছিল ঈশ্বরবাদ সম্পর্কিত প্রথম প্রধান লেখনী।

ধর্ম লোকে হারবার্ট পাঁচটি বিষয় বিশ্বাস করতেন
 একজন প্রধান ঈশ্বর রয়েছেন।
 তার উপাসনা করতে হবে।
 ধর্ম ও ধার্মিকতা স্বর্গীয় উপাসনার প্রধান অংশ
 আমাদেরকে আমাদের পাপের জন্য দুঃখিত হতে হবে এবং পাপের জন্য প্রায়শ্চিত্ত করতে হবে।
 স্বর্গীয় ঈশ্বর ইহকালে ও পরকালে পুরস্কার ও শাস্তির বিধান করেন

তথ্যসূত্র

বহিঃসংযোগ 
 ঈশ্বরবাদ - দর্শনের ইন্টারনেট বিশ্বকোষ (ইংরেজি ভাষায়)
 ঈশ্বরবাদীর বিশ্ব সংঘ (ইংরেজি ভাষায়)

ধর্মতত্ত্ব
আস্তিক্যবাদ
একেশ্বরবাদ
দেবতা
ধর্মীয় দর্শন
বাব আল-হারা

বাব আল-হারা (, ; "প্রতিবেশীর দরজা") হল আরব বিশ্বের অন্যতম বিখ্যাত ধারাবাহিক টিভি নাটক, যা আরবের এক কোটি দর্শক নিয়মিত দেখে থাকে। ধারাবাহিকে 1৯৩০ সালে ফরাসি শাসনাধীন থাকাকালে স্বাধীনতাকামী সিরিয়ার দামেস্কের কয়েকজন প্রতিবেশী পরিবারের নিত্যদিনের জীবনযাত্রা ও পারিবারিক ঘটনাকে দেখানো হয়েছে। আন্তঃপ্রজন্মের মিশ্র সংস্কৃতির ঘটনা হওয়ার কারণে আরব দেশের সকল ধর্মের মানুষের নিকট ধারাবাহিকটি জনপ্রিয় হয়ে ওঠে, যার সাফল্যের ধারাবাহিকতায় ২০১৬ পর্যন্ত পরপর এর আটটি মৌসুম র্নির্মাণ করা হয়। পরবর্তীতে ধারাবাহিকটির শুটিং দুবাইয়ে করার প্রস্তাব করা হলেও বহু সিরীয় এর প্রতিবাদ করেন, কেনোনা এতে ধারাবাহিকের সৃষ্ট চলমান ঐতিহ্যনির্ভর আবহে বিঘ্ন ঘটতে হতে পারে।

তথ্যসূত্র

বহিঃসংযোগ
 "For some, Ramadan means fasting, cleansing and TV drama." CNN. 10 September 2008.
 Watch Bab El-Hara 1 on Istikana.
  '' Bab Al-Hara IMDb Page

সিরীয় টেলিভিশন ধারাবাহিক নাটক
২০০৬-র টেলিভিশন অনুষ্ঠান সূচনা
আরবি টেলিভিশন ধারাবাহিক
অঙ্কপৃষ্ঠীয়

অঙ্কপৃষ্ঠীয় (সংস্কৃত অঙ্ক অর্থাৎ সম্মুখ ও পৃষ্ঠ অর্থাৎ পশ্চাৎ) অঙ্গ বলতে সেই সমস্ত অঙ্গকে বোঝায় যেগুলির সামনের ও পিছনের তল দুটির আকার ও গঠন পরস্পরের থেকে আলাদা হয়। এর অন্যতম উদাহরণ হল গাছের পাতা। যে সমস্ত অঙ্গ ভ্রূণাবস্থায় উৎপত্তির সময় পৃষ্ঠীয় তল থেকে কোশ বিভাজন শুরু হয়ে অঙ্কীয় তলে গিয়ে শেষ হয়।

ক্ষেত্রবিশেষে সমগ্র জীবদেহের বর্ণনা দেওয়ার জন্যও অঙ্কপৃষ্ঠীয় কথাটি ব্যবহৃত হয়, যেমন চ্যাপ্টাকৃমি পর্বের প্রাণীদেহ অঙ্কপৃষ্ঠীয়ভাবে চ্যাপ্টা।

তথ্যসূত্র 

শারীরস্থান
সংবাহী উদ্ভিদ

সংবাহী উদ্ভিদ বা ট্র্যাকিওফাইট (গ্রিক 'ট্র্যাকিয়া' বা নালি থেকে) বা উচ্চতর উদ্ভিদ বলতে উদ্ভিদকুলের একটি বিশাল গোষ্ঠীকে বোঝায় যাদের আজ অবধি নথিভুক্ত প্রজাতির সংখ্যা আনুমানিক ৩,০৮,৩১২টি। সাধারণভাবে জল ও খনিজ দ্রব্য সংবহনের জন্য এই সমস্ত স্থলজ উদ্ভিদের দেহে লিগনিন যুক্ত কলা জাইলেম থাকে। এছাড়া ফ্লোয়েম নামক লিগনিন বিহীন এক প্রকার কলাও থাকে সালোকসংশ্লেষ-জাত খাদ্য সারা উদ্ভিদদেহে সরবরাহ করার জন্য। জাইলেম ও ফ্লোয়েম একত্রে নালিকাবাণ্ডিল গঠন করে। সংবাহী উদ্ভিদের অন্তর্গত হল ক্লাব মস, হর্সটেল, ফার্ন, যাবতীয় ব্যক্তবীজী (কনিফার সমেত) ও গুপ্তবীজী উদ্ভিদ প্রজাতি। গোষ্ঠীটির বিজ্ঞানসম্মত নাম হল ট্র্যাকিওফাইটা ও ট্র্যাকিওবায়োন্টা।

তথ্যসূত্র

উদ্ভিদবিজ্ঞান
উদ্ভিদ
মোবাশ্বের আলী

মোবাশ্বের আলি (১ জানুয়ারি ১৯৩১ - ৯ নভেম্বর ২০০৫) হলেন একজন বাংলাদেশী সাহিত্যিক।

জন্ম ও শিক্ষাজীবন 
মোবাশ্বের আলী ১৯৩১ সালের ১ জানুয়ারি কুমিল্লা শহরের বাগিচাগাঁওয়ে জন্মগ্রহণ করেন। তার পিতার নাম নেওয়াজেস আলী ও মাতার নাম নসিবুননেসা বেগম। তার পিত আইনজীবী ছিলেন। তিনি ব্রাহ্মণবাড়িয়া অন্নদা সরকারি উচ্চ বিদ্যালয় থেকে প্রবেশিকা, ১৯৪৮ সালে কুমিল্লা ভিক্টোরিয়া কলেজ থেকে উচ্চ মাধ্যমিক, ১৯৫১ সালে ঢাকা বিশ্ববিদ্যালয় থেকে বাংলা ভাষা ও সাহিত্য স্নাতক সম্মান এবং ১৯৫২ সালে স্নাতকোত্তর পাশ করেন। তিনি ভাষা আন্দোলনেও সরাসরি অংশগ্রহণ করেন।

পারিবারিক পরিচিতি 
১৯৬৩ সালে ময়মনসিংহ নিবাসী খুরশিদা খাতুনকে বিয়ে করেন। তিনটি ছেলে সন্তানের মধ্যে ছোট ছেলে শিশু অবস্থায় মৃত্যুবরণ করেন, মেঝ ছেলে প্রতিবন্ধী এবং বড় ছেলে প্রফেসর ড. মুহাম্মদ মাহবুব।

কর্ম-জীবন 
তিনি আজীবন শিক্ষক ছিলেন। ১৯৫৩ সালে তৎকালিন ময়মনসিংহ জেলা নেত্রকোণা কলেজে বাংলা বিভাগে অধ্যাপনা পদে কর্মজীবন শুরু করেন। ১৯৫৫ সালে যশোর এম.এম. কলেজ (মাইকেল মধুসূদন কলেজ)-এ বাংলা বিভাগে যোগদান করেন। ১৯৫৮ সারে কুমিল্লা ভিক্টোরিয়া কলেজের বাংলা বিভাগে যোগদান করে একটানা ২০ বছর চাকুরি করেছেন। পরে তিনি এ কলেজের বাংলা বিভাগের বিভাগীয় প্রধান হন। ভিক্টোরিয়া কলেজ থেকে উপাধ্যক্ষ হিসেবে খুলনা বি.এল. সরকারি কলেজে যোগদান করেন। ১৯৮১ সালে তিনি চট্টগ্রাম সরকারি মুহাম্মদ মহসীন কলেজে অধ্যক্ষ হিসেবে যোগদান করেন এবং ৩১ ডিসেম্বর ১৯৮৭ সালে চাকুরি থেকে অবসর গ্রহণ করেন।

শেষ জীবনে গবেষণা ও লেখালেখি করেই অতিবাহিত করেছেন।

সাহিত্য-কর্ম 
ছাত্রাবস্থা থেকে অধ্যাপনায় বিশ্ব-সাহিত্য-সংস্কৃতি চর্চা অব্যাহত রাখেন। 'সমকাল'-এ লেখা দিয়ে তার লেখক-জীবন শুরু। সিকান্দর আবু জাফরের অনুরোধে তার গ্রীক সাহিত্য আলোচনা ও অনুবাদের সূত্রপাত।

তথ্যসূত্র

বহিঃসংযোগ 

বাঙালি অনুবাদক
১৯৩১-এ জন্ম
২০০৫-এ মৃত্যু
বাঙালি লেখক
প্রবন্ধ ও গবেষণায় বাংলা একাডেমি সাহিত্য পুরস্কার বিজয়ী
অন্নদা সরকারি উচ্চ বিদ্যালয়ের প্রাক্তন শিক্ষার্থী
কুমিল্লা ভিক্টোরিয়া সরকারি কলেজের প্রাক্তন শিক্ষার্থী
বাংলা ভাষা আন্দোলনের সক্রিয় কর্মী
ঢাকা বিশ্ববিদ্যালয়ের প্রাক্তন শিক্ষার্থী
সরকারি মাইকেল মধুসূদন কলেজের শিক্ষক
সরকারি ব্রজলাল কলেজের শিক্ষক
সরকারি হাজী মুহাম্মদ মহসিন কলেজ, চট্টগ্রামের অধ্যক্ষ
ডোবকা

ডোবকা (বা ডবকা নামে পরিচত ) শহরটি ভারতবর্ষের আসাম রাজ্যের কেন্দ্রস্থলে নগাঁও জেলাতে অবস্থিত একটি বাণিজ্যিক কেন্দ্রস্থল। এটি ভারতীয় মহাজনপদের একটি প্রাচীন জনপদ ছিলো। এটি বর্তমানে নবগঠিত হোজাই জেলায় অবস্থিত৷

জনপরিসংখ্যান 
 ভারতীয় আদমশুমারি:- দবকার জনসংখ্যা ছিল ১১,০৪৩। পুরুষদের জনসংখ্যা ৫১%
এবং অপরপক্ষে মহিলাদের হার ৪৯%। দবকার সাক্ষরতার হার ৮৫% যা জাতীয় গড় ৬৬.৫% - এর তুলনায় অনেক বেশি :
পুরুষদের মধ্যে সাক্ষরতার হার ৮৮% এবং মহিলাদের মধ্যে এই হার ৭৯%। এই শহরের ৬ বছরের কম বয়সীদের জনসংখ্যা ১২% ।

 ভারতীয় আদমশুমারি:- দবকা শহরের মোট জনসংখ্যা ১৩,১১৮ যার মধ্যে ৬,৬৭৫ জন পুরুষ এবং ৬,৪৪৩ জন মহিলা। (০-৬) বছরের শিশুর সংখ্যা ২,১১৮, মোট জনসংখ্যার ১৬.১৫ % । মহিলা লিঙ্গ অনুপাত ৯৬৫, যেখানে রাজ্যের গড় লিঙ্গ অনুপাত ৯৫৮। তাছাড়া দবকাতে শিশু লিঙ্গ অনুপাত ১,০২১, তুলনায় আসাম রাজ্যের গড় ৯৬২ জন। সাক্ষরতার হার ৭৬.৭৩%, রাজ্যের গড় ৭২.১৯% এর তুলনায় বেশি। পুরুষ ও মহিলা সাক্ষরতার হার যথাক্রমে ৮১.৩৮%, ৭১.৮৬%।

ভৌগোলিক অবস্থান 
দবকা গড় সমুদ্রতল থেকে প্ৰায় ৬১ মিটার উচ্চতায় অবস্থিত

৩৬ নং জাতীয় মহাসড়ক দবকাকে নগাঁও এবং ডিমাপুর  শহরের সাথে যুক্ত করেছে।

চারিদিকেতে বেষ্টিত পাহাড় শহরটিকে আসামের সুন্দর শহরে পরিণত করেছে।

সংস্কৃতি 
দবকার সংস্কৃতি ঐতিহ্যগত উৎসব, খাদ্য, সঙ্গীত এবং  নাটমন্দিরের একটি মিশ্রণ। শহরটি আসামের অন্যান্য শহরের তুলনায় আকার ও প্রাচুর্যে নানাবিধ খাদ্য, বিনোদন ও রাত্রি জীবনের সঙ্গে একটি মিশ্রিত এবং বিচিত্র জীবনধারা উপলব্ধি করায়। দবকার ইতিহাস সংস্কৃতির, ধর্মের এবং খাবার সহাবস্থানের বিচিত্র পরিসীমা একটি গুরুত্বপূর্ণ বাণিজ্যকেন্দ্র হিসেবে শহরে নেতৃত্বাধীন হয়েছে। ব্রিটিশ আমল থেকেই আসামের সর্বাঙ্গ থেকে মানুষদের অভিপ্রয়াণের কারণে শহরটির সংস্কৃতির একটি অনন্য মিশ্রণ। হিন্দুদের একটি উল্লেখযোগ্য সংখ্যার সাথে এখানকার বাসিন্দাদের সংখ্যাগরিষ্ঠ মুসলমান । দবকার বাসিন্দারা উভয় পাশ্চাত্য এবং ভারতীয় উৎসব উদ্‌যাপন করে। শহরটির কিছু জনপ্রিয় উৎসবের মধ্যে রয়েছে দীপাবলী, দোল, ঈদ, বড়দিন, নবরাত্রি, গুড ফ্রাইডে, বিহু, মহরম, দুর্গাপূজা এবং মহাশিবরাত্রি।

অর্থনীতি 
হোজাই পর দোবোকা মধ্যপ্রাচ্যের দেশগুলোতে আন্তর্জাতিক আগর রপ্তানির ক্ষেত্রে একটি প্রযুক্তিগত শহর এবং ব্যাংকক, লাওস, সিঙ্গাপুরের মতই দবকা আসামের উন্নত শহরের অন্যতম । শহরটি আসামের সর্বোচ্চ মাথাপিছু আয় দিক থেকে দশম স্থান অর্জন করেছে। নিম্ন শ্রেণীর পরিবারের বেশিরভাগই ধান চাষ, গম চাষ, আখ চাষের সঙ্গে নিয়োজিত রয়েছেন। যদিও বিপুল পরিমাণের চাল উৎপাদনের তুলনায় অতি সামান্য জমি। নিচু পাহাড়ের অন্তরালে মাটির প্রাকৃতিক উর্বরতা উল্লেখযোগ্যভাবে চাষ উৎপাদনে গতিবৃদ্ধপ্রাপ্ত করে তুলে।

আরো দেখুন 
 হোজাই জেলা 
 মারকাজ একাডেমী 
 ভিরগূ ইন্দ

তথ্যসূত্র

বহিঃসংযোগ
 দবকার উপগ্রহ মানচিত্র
 দবকা বিষয়ে

নগাঁও জেলা
পুষ্পদন্ত

জৈনধর্মে পুষ্পদন্ত (সংস্কৃত: पुष्पदन्त) হলেন বর্তমান যুগের (‘অবসর্পিণী’) ৯ম তীর্থঙ্কর। তিনি সুবিধিনাথ নামেও পরিচিত। জৈন বিশ্বাস অনুসারে, তিনি একজন সিদ্ধ ও অরিহন্ত (সেই মুক্তাত্মা যিনি আত্মার সকল কর্ম ধ্বংস করেছেন) হয়েছিলেন।

জীবনী
পুষ্পদন্ত বা সুবিধিনাথ ছিলেন বর্তমান ‘অবসর্পিণী’ যুগের ৯ম তীর্থঙ্কর। জৈন বিশ্বাস অনুসারে, তিনি একজন সিদ্ধ ও অরিহন্ত (সেই মুক্তাত্মা যিনি আত্মার সকল কর্ম ধ্বংস করেছেন) হয়েছিলেন।

কাকন্দির (অধুন্দ খুখুন্দু, দেওরিয়া, উত্তরপ্রদেশ) ইক্ষ্বাকু রাজবংশের রাজা সুগ্রীব ছিলেন পুষ্পদন্তের পিতা এবং রানি রমা ছিলেন তাঁর মাতা। বিক্রম সম্বৎ অনুসারে মাঘ কৃষ্ণা পঞ্চমীর দিন তাঁর জন্ম হয়েছিল। পুষ্পদন্ত ঋষভনাথ প্রতিষ্ঠিত চতুর্মুখী জৈন সংঘ পুনঃপ্রতিষ্ঠা করেন। তাঁর প্রতীক হল কুমির, মল্লি বৃক্ষ, অজিত যক্ষ, মহাকালী (দিগম্বর) ও সুতারকা (শ্বেতাম্বর) যক্ষিণী।

আরও দেখুন

জৈনধর্মে ঈশ্বর
জৈনধর্ম ও অ-সৃষ্টিবাদ

তথ্যসূত্র

গ্রন্থপঞ্জি
 
 

তীর্থঙ্কর
সূর্য রাজবংশ
হিদার নাইট

হিদার ক্লেয়ার নাইট (; জন্ম: ২৬ ডিসেম্বর, ১৯৯০) রোচডেলে জন্মগ্রহণকারী বিশিষ্ট ইংরেজ প্রমিলা ক্রিকেটার। ইংল্যান্ড মহিলা ক্রিকেট দলের পক্ষে আন্তর্জাতিক ক্রিকেটে অংশ নিচ্ছেন। বর্তমানে জাতীয় দলের অধিনায়কের দায়িত্বে রয়েছেন। দলে তিনি মূলতঃ ডানহাতি ব্যাটসম্যান হিসেবে খেলে থাকেন। এছাড়াও মাঝেমধ্যে ডানহাতে মিডিয়াম পেস বোলিং করে থাকেন হিদার নাইট।

প্রারম্ভিক জীবন 
ডেভনের প্লাইমাউথে রাষ্ট্র নিয়ন্ত্রিত মাধ্যমিক বিদ্যালয় প্লাইমস্টক স্কুলে অধ্যয়ন করেন। কেমব্রিজ বিশ্ববিদ্যালয়ে প্রাকৃতিক বিজ্ঞান বিষয়ে অধ্যয়নের আমন্ত্রণবার্তা পেলেও তিনি তা ফিরিয়ে দেন ও ক্রিকেটের দিকেই মনোনিবেশ ঘটান। পরবর্তীকালে অবশ্য কার্ডিফ বিশ্ববিদ্যালয়ে জৈব চিকিৎসা বিজ্ঞানে ভর্তি হয়েছিলেন।

নিজ এলাকা ডেভনে ডায়মন্ডসের পক্ষে কাউন্টি ক্রিকেটে চমৎকার ব্যাটসম্যানরূপে নিজেকে মেলে ধরেন। পাশাপাশি রুবিজ ও ইংল্যান্ড একাডেমি মহিলাসহ ইংল্যান্ড মহিলা দলে খেলেন তিনি। কাউন্টিতে ২০০৮ ও ২০০৯ সালে যথাক্রমে ৩৯০ ও ৬২২ রান তুলে সর্বোচ্চ রান সংগ্রাহক হন।

নাইট ক্লাব ক্রিকেটে ডেভন ক্রিকেট লীগে প্লাইমস্টক ক্রিকেট ক্লাবে খেলেন। সেখানে তিনি প্রথম একাদশের পক্ষে ব্যাটিং উদ্বোধনে নামতেন। কোল্টস প্রশিক্ষণ শিবিরে ৮ বছর বয়সে উপস্থিত থাকতে শুরু করেন এবং প্লাইমস্টকের যুব পদ্ধতিতে অগ্রসর হতে থাকেন।

খেলোয়াড়ী জীবন 
২০১০ সালে ভারত সফরে আসা আঘাতপ্রাপ্ত সারাহ টেলরের পরিবর্তে তার স্থলাভিষেক ঘটে।  ১ মার্চ তারিখে মুম্বইয়ে অনুষ্ঠিত ৫ম ওডিআইয়ে তার অভিষেক হয়। খেলায় তিনি ৪৯ রান তোলেন। ২০১০ সালে দলের সাথে শ্রীলঙ্কা সফরে যান। ২২ নভেম্বর কলম্বোয় অনুষ্ঠিত সিরিজের ২য় টুয়েন্টি২০ খেলায় তার অভিষেক ঘটে। এরপর জানুয়ারি, ২০১১ সালে সিডনির ব্যাংকসটাউন ওভালে স্বাগতিক অস্ট্রেলিয়ার বিপক্ষে একমাত্র টেস্টে তার অভিষেক ঘটে।

এপ্রিল, ২০১৪ সালে ইসিবির কেন্দ্রীয় চুক্তির ১৮ খেলোয়াড়ের একজনরূপে মনোনীত হন।

মহিলাদের ইউকে ক্রিকেট রেঞ্জ ব্যাপকভাবে বিস্তারের লক্ষ্যে প্রতিষ্ঠা করেন। যুক্তরাজ্যের সর্বত্র মহিলাদের ক্রিকেট বিস্তারে এসএম পিন্টুর সাথে ও ক্রিকেট ডিয়েল ডাইরেক্ট একযোগে কাজ করছে।

তথ্যসূত্র

আরও দেখুন 
 শার্লত এডওয়ার্ডস
 ইংল্যান্ড মহিলা ক্রিকেট দল
 ২০১৬ আইসিসি মহিলা বিশ্ব টুয়েন্টি২০
 ২০১৪ ভারত মহিলা ক্রিকেট দলের ইংল্যান্ড সফর

বহিঃসংযোগ 
 
 

ইংরেজ মহিলা ক্রিকেটার
১৯৯০-এ জন্ম
জীবিত ব্যক্তি
ইংল্যান্ডের মহিলা টেস্ট ক্রিকেটার
ইংল্যান্ডের মহিলা একদিনের আন্তর্জাতিক ক্রিকেটার
ইংল্যান্ডের মহিলা টুয়েন্টি২০ আন্তর্জাতিক ক্রিকেটার
বার্কশায়ার ওম্যানের ক্রিকেটার
ডেভন ওম্যানের ক্রিকেটার
তাসমানিয়ান রোরের ক্রিকেটার
হোবার্ট হারিকেন্সের (ডব্লিউবিবিএল) ক্রিকেটার
ওয়েস্টার্ন স্টর্মের ক্রিকেটার
উইজডেন বর্ষসেরা ক্রিকেটার
২০২২ কমনওয়েলথ গেমসের ক্রিকেটার
অফিসার্স অব দি অর্ডার অব দ্য ব্রিটিশ এম্পায়ার
সিডনি থান্ডারের (ডব্লিউবিবিএল) ক্রিকেটার
সমারসেটের মহিলা ক্রিকেটার
ইংল্যান্ডের কমনওয়েলথ গেমসের প্রতিযোগী
কল্পসূত্র

কল্পসূত্র (সংস্কৃত: कल्पसूत्र) হল একটি জৈন ধর্মগ্রন্থ। এই গ্রন্থে জৈন তীর্থঙ্করদের জীবনী পাওয়া যায়। তীর্থঙ্কর পার্শ্বনাথ ও মহাবীরের জীবনী এই গ্রন্থে বিশেষভাবে আলোচিত হয়েছে। সেই সঙ্গে মহাবীরের নির্বাণের বিস্তারিত বিবরণ দেওয়া হয়েছে।

ভদ্রবাহুকে এই গ্রন্থের রচয়িতা মনে করা হয়। জৈন বিশ্বাস অনুসারে, মহাবীরের নির্বাণ লাভের (প্রথাগত মত অনুসারে খ্রিস্টপূর্ব ৫৯৯ -৫২৭ অব্দ) দেড়শো বছর পর এই গ্রন্থটি রচিত হয়েছিল।

ইতিহাস 
শ্বেতাম্বর সম্প্রদায়ের অন্তর্গত জৈন সাহিত্যের ছয়টি শাখার মধ্যে কল্পসূত্র গ্রন্থটিকে অন্যতম 'ছেদসূত্র' মনে করা হয়। এই গ্রন্থে বিস্তারিত জীবনী আলোচিত হয়েছে। খ্রিস্টীয় পঞ্চদশ শতাব্দীর মধ্যভাগ থেকে এই গ্রন্থ অবলম্বনে একাধিক পুথিচিত্র ও ক্ষুদ্রচিত্র অঙ্কিত হয়েছে। এই গ্রন্থের সবচেয়ে পুরনো যে কাগজে লিখিত পুথিগুলি পাওয়া যায়, সেগুলি খ্রিস্টীয় চতুর্দশ শতাব্দীতে পশ্চিম ভারতে লিখিত হয়েছিল।

গুরুত্ব 
জৈন সন্ন্যাসী ও সাধারণ গৃহস্থদের আট দিন ব্যাপী উৎসব পর্যুষণে এই গ্রন্থটি পঠিত ও অভিনীত হয়। জৈনধর্মে কেবল সন্ন্যাসীরাই এই গ্রন্থটি পাঠের অধিকারী। তাই এই গ্রন্থটির আধ্যাত্মিক মূল্য অত্যন্ত বেশি।

আরও দেখুন 
 ঈশ্বর
 প্রত্যাদিষ্ট
 প্রত্যাদেশ
 ধর্মশাস্ত্র
 মহাবীর
 পার্শ্বনাথ
 নেমিনাথ

তথ্যসূত্র

গ্রন্থপঞ্জি 
 
 "The Kalpa Sûtra" translated in English by Hermann Jacobi is published by Motilal Banarsidass Publishers in Delhi in " The Sacred Books of the East" (Vol 22) (1989)

বহিঃসংযোগ 

 Translations
 Kalpa Sutra text (1884 English translation)
 The Kalpa sutra, and Nava tatva (1848 English translation)
 Bhadrabahu

জৈন ধর্মগ্রন্থ
ব্রিটিশ ভারত মহাসাগরীয় এলাকা

ব্রিটিশ ভারত মহাসাগরীয় এলাকা হচ্ছে ব্রিটেন দ্বারা অধিকৃত ভারত মহাসাগর এক দূরবর্তী দ্বীপপুঞ্জ। এই দ্বীপপুঞ্জটি আফ্রিকা মহাদেশের অন্তর্গত। ১০০০টির বেশি দ্বীপ নিয়ে দ্বীপপুঞ্জটি গঠিত। দ্বীপগুলি খুবই ক্ষুদ্র। দ্বীপগুলির মধ্যে দিয়েগো গার্সিয়া সবচেয়ে বড় এবং এর আয়তন ৪৪ বর্গকিলোমিটার। দ্বীপপুঞ্জটির মোট আয়তন ৬০ বর্গকিলোমিটার। ২০০৬ সালের আদমশুমারিতে এলাকাটিতে মোট জনসংখ্যা ৪০০০। এর মধ্যে ২,২০০ জন মার্কিন সেনাবাহিনীর সদস্য। এখানে ব্রিটিশ ও মার্কিন বিমানবাহিনীর ঘাঁটি রয়েছে। এখানকার বিমান ঘাঁটি উপসাগরীয় যুদ্ধ ও আফগান যুদ্ধে ব্যবহৃত হয়েছিল।

ভূগোল

জনসংখ্যা
 ১৩,৩২১

অর্থনীতি

তথ্যসূত্র 

১. British Indian Ocean Territory. Worldstesman.com. Retrieved 16-06-2016.

ভারত মহাসাগর
দ্বীপপুঞ্জ
দক্ষিণ এশিয়ার দেশ
১৯৬৫-এ যুক্তরাজ্যে প্রতিষ্ঠিত
চাগোস দ্বীপপুঞ্জ
ইংরেজি ভাষী দেশ ও অঞ্চল
ব্রিটিশ সমুদ্রপার অঞ্চল
ভারত মহাসাগরের দ্বীপ রাষ্ট্র
এশিয়ায় নির্ভরশীল অঞ্চল
বিরোধপূর্ণ দ্বীপ
১৯৬৫-এ প্রতিষ্ঠিত রাষ্ট্র ও অঞ্চল
১৯৬৫-এ এশিয়ায় প্রতিষ্ঠিত
খন্দকার আব্দুল মুত্তালিব

খন্দকার আব্দুল মুত্তালিব একজন বাংলাদেশী পদার্থবিজ্ঞানী এবং ফ্লোরিডা বিশ্ববিদ্যালয়ের অধ্যাপক।

জীবনী
মুত্তালিব ১৯৫২ সালের ১ ডিসেম্বর জন্মগ্রহণ করেন। তিনি ঢাকা বিশ্ববিদ্যালয় থেকে পদার্থবিজ্ঞানে ১৯৭৫ সালে বিএসসি এবং ১৯৭৬ সালে এমএসসি ডিগ্রি অর্জন করেন। তিনি প্রিন্সটন বিশ্ববিদ্যালয় থেকে ১৯৮২ সালে পিএইচডি ডিগ্রি অর্জন করেন। তার পিএইচডি উপদেষ্টা ছিলেন পদার্থবিজ্ঞানে নোবেল বিজয়ী ফিলিপ ওয়ারেন অ্যান্ডারসন। তিনি ১৯৮২ থেকে ১৯৮৪ সাল পর্যন্ত শিকাগো বিশ্ববিদ্যালয়ের জেমস ফ্রাঙ্ক ইন্সটিটিউটে, ১৯৮৪ থেকে ১৯৮৬ সাল পর্যন্ত ব্রুকহ্যাভেন ন্যাশনাল ল্যাবরেটরীতে এবং ১৯৮৬ থেকে ১৯৮৭ সাল পর্যন্ত ইয়েল বিশ্ববিদ্যালয়ে ডক্টরেটোত্তর গবেষণা করেন। তিনি ১৯৮৭ সালে ফ্লোরিডা বিশ্ববিদ্যালয়ের পদার্থবিজ্ঞান বিভাগে সহকারী অধ্যাপক হিসেবে যোগদান করেন। তিনি ১৯৯২ সালে সহযোগী অধ্যাপক এবং ২০০০ সালে অধ্যাপক পদে উন্নীত হন।

প্রকাশনা
ড. মুত্তালিবের ৮০টি প্রকাশনা আছে।

পুরস্কার ও সম্মাননা
 S. N. Bose research fellowship, Dhaka University, 1976-77.
 Joseph Henry Prize fellowship, Princeton University, 1977-78.
 Outstanding Achievement and Performance Award, Physics Department, University of Florida, 1990.
 Anderson Scholars Honoree, University of Florida, 1997, 1998, 2001, 2004.
 Teaching Improvement Program Award, University of Florida, 1998.
 Physics Teacher of the Year, University of Florida, 2001.
 College of Liberal Arts and Sciences Teacher of the Year, University of Florida, 2005.
 ফেলো, আমেরিকান ফিজিক্যাল সোসাইটি (নির্বাচিত ২০০৫)

তথ্যসূত্র

ঢাকা বিশ্ববিদ্যালয়ের প্রাক্তন শিক্ষার্থী
প্রিন্সটন বিশ্ববিদ্যালয়ের প্রাক্তন শিক্ষার্থী
১৯৯৩ সালের বাংলাদেশী চলচ্চিত্রের তালিকা

১৯৯৩ সালে বাংলাদেশে মুক্তিপ্রাপ্ত চলচ্চিত্রের তালিকা।

মুক্তিপ্রাপ্ত চলচ্চিত্র সমূহ 

 হাবিলদার (১৯৯৩) (মুক্তির তারিখ অজানা)

আরও দেখুন 

 ১৯৯২ সালের বাংলাদেশী চলচ্চিত্রের তালিকা
 ১৯৯৪ সালের বাংলাদেশী চলচ্চিত্রের তালিকা
 বাংলাদেশের চলচ্চিত্র
 ঢালিউড

তথ্যসূত্র

বহিঃসংযোগ 
 ইন্টারনেট মুভি ডেটাবেজে বাংলাদেশী চলচ্চিত্র 

বছর অনুযায়ী বাংলাদেশী চলচ্চিত্রের তালিকা
১৯৯৩-এ বাংলাদেশ
আন্তর্জাতিক ক্রিকেটে মোহাম্মদ ইউসুফের শতরানের তালিকা

মোহাম্মদ ইউসুফ ( ইসলাম ধর্ম গ্রহণের পূর্বে ইউসুফ ইউহোনা নামে পরিচিত ছিলেন) একজন পাকিস্তানি ক্রিকেটার এবং পাকিস্তান জাতীয় ক্রিকেট দল এর সাবেক অধিনায়ক। তিনি শতরান করেছেন (১০০ বার তার অধিক রান) যথাক্রমে টেস্ট ক্রিকেটে ২৪টি এবং একদিনের আন্তর্জাতিক (ওডিআইয়ে) ১৫টি। ২০১২ সালের জুনের হিসাব অনুযায়ী, তিনি আন্তর্জাতিক ক্রিকেটে পাকিস্তানি খেলোয়াড় হিসেবে সর্বাধিক শতরানের মালিক। ২০১০ সালে কতিপয় একজন লেখকের ভাষ্যমতে তিনি সর্বকালের সেরা মিডল ব্যাটসম্যান হিসেবে আখ্যা প্রদান করেন, যদিও সেরা দলের বিপক্ষে এবং সবচেয়ে গুরুত্বপূর্ণ ম্যাচে প্রত্যাাশিত ফলাফল না করার প্রবণতা থাকা সত্ত্বেও এবং ওয়েস্ট ইন্ডিয়ান ক্রিকেটার ব্রায়ান লারার মতে, "শুধুমাত্র পাকিস্তানি ক্রিকেটের জন্য একটি আদর্শই নয়, বিশ্বজুড়ে যুব ক্রিকেটের জন্যও বটে"। ইউসুফ ২০০৩ সাল থেকে ২০১০ সাল পর্যন্ত পাকিস্তানি জাতীয় ক্রিকেট দলের অধিনায়ক হিসেবে প্রতিনিধিত্ব করেন। যেখানে তিনি ৯টি টেস্ট ম্যাচ এবং ৮টি একদিনের আন্তর্জাতিকের দায়িত্ব পালন করেন। ২০১২ সালের জুনের হিসাব অনুযায়ী, তিনি টেস্ট ক্রিকেটে এক বছরে সর্বাধিক রানের বিশ্ব রেকর্ড গড়েন, যেখানে তিনি ২০০৬ সালের মৌসুমে ১১টি টেস্ট ম্যাচে ১,৭৮৮ রান করেন। এছাড়াও তিনি ২০০৬ সালে ৯টি আন্তর্জাতিক শতরান করেন, যেটি অবশ্য এক বছরে জন্য বিশ্ব রেকর্ডের মাইলফলক। ২০০৭ সালে তিনি উইজডেন বর্ষসেরা ক্রিকেটার নির্বাচিত হন, ক্রিকেট বর্ষপঞ্জী উইজডে তাকে স্মার্টনেস উল্লেখ করেন এবং রানের জন্য ব্যস্ত ক্রিকেটার আখ্যায়িত করেন।

নির্দেশনা

টেস্ট ক্রিকেটের শতকসমূহ

তথ্যসূত্র 
Notes

তথ্যসূত্র

বহিঃসংযোগ 
 

ক্রিকেট টেমপ্লেট
পাকিস্তানি ক্রিকেট তালিকা
খেলোয়াড় অনুযায়ী আন্তর্জাতিক ক্রিকেট সেঞ্চুরির তালিকা
১৯৯৪ সালের বাংলাদেশী চলচ্চিত্রের তালিকা

১৯৯৪ সালে বাংলাদেশে মুক্তিপ্রাপ্ত চলচ্চিত্রের তালিকা।

মুক্তিপ্রাপ্ত চলচ্চিত্র সমূহ

আরও দেখুন 

 ১৯৯৩ সালের বাংলাদেশী চলচ্চিত্রের তালিকা
 ১৯৯৫ সালের বাংলাদেশী চলচ্চিত্রের তালিকা
 বাংলাদেশের চলচ্চিত্র
 ঢালিউড

তথ্যসূত্র

বহিঃসংযোগ 
 ইন্টারনেট মুভি ডেটাবেজে বাংলাদেশী চলচ্চিত্র 

বছর অনুযায়ী বাংলাদেশী চলচ্চিত্রের তালিকা
১৯৯৪-এ বাংলাদেশ
১৯৯৫ সালের বাংলাদেশী চলচ্চিত্রের তালিকা

১৯৯৫ সালে বাংলাদেশে মুক্তিপ্রাপ্ত চলচ্চিত্রের তালিকা।

মুক্তিপ্রাপ্ত চলচ্চিত্র সমূহ

আরও দেখুন 

 ১৯৯৪ সালের বাংলাদেশী চলচ্চিত্রের তালিকা
 ১৯৯৬ সালের বাংলাদেশী চলচ্চিত্রের তালিকা
 বাংলাদেশের চলচ্চিত্র
 ঢালিউড

তথ্যসূত্র

বহিঃসংযোগ 
 ইন্টারনেট মুভি ডেটাবেজে বাংলাদেশী চলচ্চিত্র 

বছর অনুযায়ী বাংলাদেশী চলচ্চিত্রের তালিকা
১৯৯৫-এ বাংলাদেশ